ܚܲܒܝܼܒܼܲܢ ـــــــــــــــــــــــــــــــــــــــــــ

ܡܲܕܪܲܫܝܵܬܹ̈ܐ ܝܼܢܵܐ ܕܘܼܟܵܢܹ̈ܐ ܡܣܝܼܡܵܢܹ̈ܐ ܕܝܠܵܦܬܵܐ ܐܲܝܟܵܐ ܕܟܠܚܲܕ ܐܝܼܬܠܹܗ ܗܲܩܘܼܬܵܐ ܠܚܲܕ ܡܲܚܕܘܼܪܵܐ ܫܲܝܢܵܝܵܐ ܘܚܘܼܠܡܵܢܵܝܵܐ ܕܝܠܵܦܬܵܐ. ܡܲܕܪܲܫܝܵܬܹ̈ܐ ܐܵܦ ܝܼܢܵܐ ܕܘܼܟܵܢܹ̈ܐ ܕܦܘܼܠܚܵܢܵܐ، ܘܦܵܠܵܚܹ̈ܐ ܕܡܲܕܪܲܫܬܵܐ ܐܝܼܬܠܗܘܿܢ ܗܲܩܘܼܬܵܐ ܕܦܵܠܚܝܼ ܓܵܘ ܚܲܕ ܡܲܚܕܘܼܪܵܐ ܐܲܝܟܵܐ ܕܠܵܐ ܪܵܓܼܫܝܼ ܕܦܝܼܫܹ̈ܐ ܝܢܵܐ ܗܘܼܕܸܕܹܐ ܝܲܢ ܕܠܵܐ ܝܢܵܐ ܣܲܠܵܡܲܬ.

ܒܫܲܪܵܝܬܵܐ ܡܼܢ ܪܲܗܛܵܐ ܕ 3 ܕܫܹܢ݇ܬܵܐ 2022، ܐܸܣܟܹܝܡܵܐ ܕܦܘܼܩܕܵܢܵܐ ܩܵܐ ܫܲܝܢܘܼܬܵܐ (ܣܲܠܵܡܲܬܘܼܬܵܐ) ܕܟܢܘܼܫܬܵܐ ܕܡܲܕܪܲܫܬܵܐ (School Community Safety Order Scheme (Scheme)) ܒܸܕ ܦܵܠܹܚ ܓܵܘ ܟܠܲܝܗܝ ܡܲܕܪܲܫܝܵܬܹ̈ܐ ܕܓܵܘ ܒܼܸܟܬܘܿܪܝܵܐ. ܐܵܗܵܐ ܐܸܣܟܹܝܡܵܐ ܟܹܐ ܝܵܗܒܼܸܠ ܦܣܵܣܵܐ ܩܵܐ ܡܕܲܒܪܵܢܹ̈ܐ ܘܦܲܪܨܘܿܦܹ̈ܐ ܡܸܫܬܲܐܠܵܢܹ̈ܐ ܐ݉ܚܹܪ݉ܢܹ̈ܐ ܕܥܵܒܼܕܝܼ ܦܘܼܩܕܵܢܹ̈ܐ ܐܲܡܝܼܢܵܝܹ̈ܐ ܝܲܢ ܗܵܫܵܝܹ̈ܐ ܩܵܐ ܫܲܝܢܘܼܬܵܐ ܕܟܢܘܼܫܬܵܐ ܕܡܲܕܪܲܫܬܵܐ ܕܡܲܬܸܒܼ ܣܵܟܼܹ̈ܐ ܥܲܠ ܐܘܼܪܚܵܐ ܕܚܲܕܟܡܵܐ ܐܲܒܼܵܗܹ̈ܐ، ܢܵܛܪܵܢܹ̈ܐ ܝܲܢ ܐ݉ܢܵܫܹ̈ܐ ܐ݉ܚܹܪ݉ܢܹ̈ܐ ܟܡܝܼܠܹ̈ܐ ܒܫܸܢܹ̈ܐ ܐܵܢܝܼ ܕܕܘܼܒܵܪܲܝܗܝ ܒܸܥܒܼܵܕܵܐ ܝܢܵܐ ܒܚܕܵܐ ܐܘܼܪܚܵܐ ܥܲܓ̰ܸܙܵܢܬܵܐ، ܒܝܼܫܬܵܐ ܝܲܢ ܗܲܕܸܕܵܢܬܵܐ ܩܵܐ ܦܵܠܵܚܹ̈ܐ، ܝܵܠܘܿܦܹ̈ܐ ܝܲܢ ܐ݉ܚܹܪ݉ܢܹ̈ܐ ܓܵܘ ܟܢܘܼܫܬܵܐ ܕܡܲܕܪܲܫܬܵܐ. ܢܩܘܿܪܘܼܢ [ܠܲܐܟ݂ܵܐ](https://www.vic.gov.au/school-community-safety-orders) ([here](https://www.vic.gov.au/school-community-safety-orders)) ܠܸܩܢܵܝܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܕ ܐܸܣܟܹܝܡܵܐ، ܒܸܚܒܼܵܫܵܐ ܚܲܕ [ܒ݂ܝܼܕܝܘܿ](https://vimeo.com/723185699/0195aac2e2) ([video](https://vimeo.com/723185699/0195aac2e2)) ܟܸܪܝܵܐ ܕܟܹܐ ܡܲܩܪܸܒܼ ܚܕܵܐ ܓܲܫܲܩܬܵܐ ܟܠܵܢܵܝܬܵܐ ܥܲܠ ܐܸܣܟܹܝܡܵܐ.

ܐܸܣܟܹܝܡܵܐ ܟܹܐ ܡܲܩܪܸܒܼ ܚܲܕ ܡܸܢܝܵܢܵܐ ܕܢܛܝܼܪܘܼܝܵܬܹ̈ܐ ܩܵܐ ܕܐܵܢܝܼ ܐ݉ܢܵܫܹ̈ܐ ܕܒܲܠܟܵܐ ܗܵܘܝܼ ܓܠܝܼܚܹ̈ܐ ܠܚܲܕ ܦܘܼܩܕܵܢܵܐ ܘܲܠܫܲܒܼܪܲܝܗܝ. ܩܵܐ ܛܘܼܦ̮ܣܵܐ، ܡܼܢ ܩܵܕ݉ܡ ܦܲܠܲܛܬܵܐ ܕܚܲܕ ܦܘܼܩܕܵܢܵܐ ܐܲܡܝܼܢܵܝܵܐ ܩܵܐ ܫܲܝܢܘܼܬܵܐ ܕܟܢܘܼܫܬܵܐ ܕܡܲܕܪܲܫܬܵܐ، ܚܲܕ ܦܲܪܨܘܿܦܵܐ ܡܸܫܬܲܐܠܵܢܵܐ ܓܵܪܸܓ ܬܲܚܡܸܢ ܒܘܼܕ ܥܸܢܝܵܢܵܐ ܕܦܲܪܨܘܿܦܵܐ ܠܙܘܼܗܵܪܵܐ ܕܦܲܠܲܛܬܵܐ ܕܚܲܕ ܦܘܼܩܕܵܢܵܐ ܘܕܵܐܟܼܝܼ ܚܲܕ ܦܘܼܩܕܵܢܵܐ ܒܸܕ ܗܵܘܹܐܠܹܗ ܟܵܐܪ ܥܲܠ ܫܲܒܼܪܵܐ. ܦܘܼܩܕܵܢܹ̈ܐ ܐܲܚܟ̰ܝܼ ܡܵܨܝܵܢܬܵܐ ܝܠܵܗܿ ܦܲܠܲܛܬܲܝܗܝ ܐܲܝܟܼ ܚܲܕ ܓܘܼܒܵܝܵܐ ܐ݉ܚܵܪܵܝܵܐ ܐܸܢ ܝܼܠܹܗ ܗܿܘ ܓܘܼܒܵܝܵܐ ܒܘܼܫ ܒܵܨܘܿܪܵܐ ܒܩܲܝܲܕܬܵܐ ܩܵܐ ܡܲܕܪܲܣܬܵܐ ܕܕܘܼܒܵܪܵܐ. ܩܵܐ ܩܪܵܝܬܵܐ ܒܘܼܫ ܙܵܘܕܵܐ ܒܘܼܕ ܢܛܝܼܪܘܼܬܵܐ ܒܢܝܼܬܵܐ ܓܵܘ ܐܸܣܟܹܝܡܵܐ ܩܵܐ ܐܲܒܼܵܗܹ̈ܐ، ܢܵܛܪܵܢܹ̈ܐ ܝܲܢ ܐ݉ܢܵܫܹ̈ܐ ܐ݉ܚܹܪ݉ܢܹ̈ܐ ܟܡܝܼܠܹ̈ܐ ܒܫܸܢܹ̈ܐ ܐܵܢܝܼ ܕܒܲܠܟܵܐ ܗܵܘܝܼ ܓܠܝܼܚܹ̈ܐ ܠܚܲܕ ܦܘܼܩܕܵܢܵܐ (ܒܸܚܒܼܵܫܵܐ ܡܵܘܕܥܵܢܘܼܬܵܐ ܒܘܼܕ ܗܲܩܘܼܝܵܬܹ̈ܐ ܕܩܲܕܲܡܬܵܐ ܕܦܝܵܣܵܐ)، ܣܲܚܒܸܪܘܼܢ [ܠܫܵܘܦܵܐ ܐܸܠܸܟܬܪܘܿܢܵܝܵܐ ܕܡܦܲܪܢܣܵܢܘܼܬܵܐ](https://www.vic.gov.au/school-community-safety-orders) ([Department’s website](https://www.vic.gov.au/school-community-safety-orders)).

ܟܠܚܲܕ ܓܵܘ ܡܲܕܪܲܫܬܵܐ، ܦܪܝܼܫܵܐܝܼܬ ܦܵܠܵܚܹ̈ܐ ܘܐܲܒܼܵܗܹ̈ܐ \ ܢܲܛܪܵܢܹ̈ܐ، ܟܹܐ ܛܲܐܠܝܼ ܚܲܕ ܓܲܪܵܐ ܓܵܘ ܥܒܼܵܕܬܵܐ ܕܡܲܕܪܲܫܬܵܐ ܕܗܵܘܝܵܐ ܚܕܵܐ ܕܘܼܟܬܵܐ ܒܘܼܫ ܨܦܵܝܝܼ ܩܵܐ ܝܠܵܦܬܵܐ ܘܦܘܼܠܚܵܢܵܐ. [ܫܘܼܝܵܫܵܐ](https://www.education.vic.gov.au/Pages/Respectful-Behaviours-within-the-School-Community-Policy.aspx) [ܕܕܘܼܒܵܪܹ̈ܐ ܡܝܲܩܪܵܢܹ̈ܐ ܓܵܘ ܟܢܘܼܫܬܵܐ ܕܡܲܕܪܲܫܬܵܐ](https://www.education.vic.gov.au/Pages/Respectful-Behaviours-within-the-School-Community-Policy.aspx) ([Respectful Behaviours within the School Community Policy](https://www.education.vic.gov.au/Pages/Respectful-Behaviours-within-the-School-Community-Policy.aspx)) ܟܹܐ ܡܲܚܙܹܐ ܠܓܲܪܹ̈ܐ ܡܸܫܬܲܪܟܵܢܹ̈ܐ ܕܐܲܒܼܵܗܹ̈ܐ \ ܢܵܛܪܵܢܹ̈ܐ ܘܦܵܠܵܚܹ̈ܐ ܕܡܲܕܪܲܫܬܵܐ ܓܵܘ ܡܲܒܪܵܝܬܵܐ ܕܚܲܕ ܡܲܚܕܘܼܪܵܐ ܡܣܝܼܡܵܢܵܐ ܩܵܐ ܝܠܵܦܬܵܐ.

ܢܝܼܫܲܢ ܡܫܲܘܬܦܵܐ ܝܼܠܹܗ ܣܢܵܕܬܵܐ ܕܝܘܼܠܦܵܢܵܐ ܕܫܲܒܼܪܵܘܟܼܘܿܢ. ܩܵܐ ܥܒܼܵܕܬܵܐ ܕܐܵܗܵܐ ܡܸܢܕܝܼ، ܒܸܛܠܵܒܵܐ ܝܘܲܚ ܡܸܢܵܘܟܼܘܿܢ ܕܗܵܘܝܼ ܦܘܼܢܲܝ ܪܸܥܝܵܢܵܘܟܼܘܿܢ ܘܩܘܵܠܝܵܬܵܘܟܼ̈ܘܿܢ ܬܸܪܘܲܝܗܝ ܒܵܢܝܵܢܹ̈ܐ ܘܡܝܲܩܪܵܢܹ̈ܐ. ܐܲܒܼܵܗܹ̈ܐ ܦܝܼܫܹ̈ܐ ܝܢܵܐ ܡܘܼܕܟܼܸܪܹ̈ܐ ܕܬܵܒܥܝܼ ܠܫܘܼܝܵܫܵܐ ܕܩܘܵܠܝܵܬܹ̈ܐ ܕܡܲܕܪܲܫܬܵܐ ܝܲܢ ܥܵܡܠܝܼܬܵܐ ܝܲܢ [ܫܘܼܝܵܫܵܐ ܕܩܘܵܠܝܵܬܹ̈ܐ ܕܡܦܲܪܢܣܵܢܘܼܬܵܐ](https://www2.education.vic.gov.au/pal/complaints/policy) ([Department’s Complaints Policy](https://www2.education.vic.gov.au/pal/complaints/policy)) ܐܸܢ ܡܲܚܸܒܝܼܬܘܿܢ ܕܝܵܗܒܼܝܬܘܿܢ ܠܲܢ ܟܠܚܲܕ ܦܘܼܢܲܝ ܪܸܥܝܵܢܵܐ ܒܵܢܝܵܢܵܐ ܘܡܝܲܩܪܵܢܵܐ.

ܡܵܨܝܼܬܘܿܢ ܡܲܫܟ̰ܚܝܼܬܘܿܢ [Respectful Behaviours within the School Community Policy](https://www.education.vic.gov.au/Pages/Respectful-Behaviours-within-the-School-Community-Policy.aspx) ܘܡܲܒܘܼܥܹ̈ܐ ܐ݉ܚܹܪ݉ܢܹ̈ܐ ܩܵܐ ܕܒܵܢܝܼܬܘܿܢ ܚܲܕ ܐܲܣܘܼܪܵܐ ܡܣܝܼܡܵܢܵܐ ܥܲܡ ܟܢܘܼܫܬܵܐ ܕܡܲܕܪܲܫܬܲܢ [ܠܲܐܟ݂ܵܐ](https://www.vic.gov.au/building-positive-relationship-your-childs-school) ([here](https://www.vic.gov.au/building-positive-relationship-your-childs-school)).

[insert Principal’s name and contact details].